รองนายกรัฐมนตรี ปฏิเสธไม่ทราบกระแสข่าวนายกรัฐมนตรีจะเป็นหัวหน้าพรรคพลังประชารัฐ
รองนายกรัฐมนตรีปฏิเสธไม่ทราบกระแสข่าวนายกรัฐมนตรีจะเป็นหัวหน้าพรรคพลังประชารัฐพร้อมเปิดเผยหากนายกรัฐมนตรีส่งรายชื่อคณะรัฐมนตรีให้เลขา ครม.จะใช้เวลาตรวจสอบประมาณ 3 วันนายวิษณุ เครืองาม รองนายกรัฐมนตรี กล่าวถึงกระแสข่าวที่พลเอกประยุทธ์ จันทร์โอชา นายกรัฐมนตรี จะเป็นหัวหน้าพรรคพลังประชารัฐว่า ตนเองไม่ทราบข้อเท็จจริงว่าเรื่องดังกล่าวเป็นเรื่องจริงหรือไม่ ซึ่งในทางกฏหมายหากนายกรัฐมนตรีจะเป็นหัวหน้าพรรคจริงก็ไม่มีปัญหา เพราะทางกฏหมายไม่มีข้อห้าม แต่ไม่ขอให้ความเห็นว่าจะมีผลในทางการเมืองและทางจริยธรรมหรือไม่ รวมทั้งไม่ขอแสดงความคิดเห็นว่าพลเอกประยุทธ์ สมควรที่จะเป็นหัวหน้าพรรคพลังประชารัฐหรือไม่ส่วนกรณีกระแสข่าวการแต่งตั้งให้นายดิสทัต โหตระกิตย์ เป็นเลขาธิการนายกรัฐมนตรี รองนายกรัฐมนตรีไม่ทราบข้อเท็จจริง เห็นแต่เพียงในข่าวเท่านั้น แต่หากต้องทำงานร่วมกันก็ไม่มีปัญหา เพราะเคยทำงานร่วมกันมาก่อน และนายดิสทัตยังเคยเป็นลูกศิษย์ของตนเอง ทั้งนี้ตำแหน่งเลขาธิการคณะกรรมการกฤษฎีกา ถือว่าทำงานใกล้ชิดกับรัฐบาลส่วนขั้นตอนการตรวจสอบคุณสมบัติคณะรัฐมนตรีชุดใหม่ นายวิษณุ กล่าวว่า เลขาธิการคณะรัฐมนตรีจะใช้เวลาตรวจสอบประมาณ 3 วันทำการ หากนายกรัฐมนตรีมีการส่งรายชื่อให้กับเลขาฯตรวจสอบ